**Ministru kabineta noteikumu projekta**

**“Grozījumi Ministru kabineta 2006. gada 19. decembra noteikumos Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu sākotnējās ietekmes novērtējuma ziņojuma (anotācijas) kopsavilkums nav aizpildāms.  Ministru kabineta noteikumu projekts “Grozījumi Ministru kabineta 2006. gada 19. decembra noteikumos Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi”” (turpmāk – Noteikumu projekts) stājas spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par zemes dzīlēm” 10. panta ceturtā daļa un Civilām vajadzībām paredzētu sprāgstvielu aprites likuma 16. panta trešā daļa.  Noteikumu projekts nepieciešams, lai noteiktu valsts nodevas apmēru par derīgo izrakteņu ieguves projekta un spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu un nodevas maksāšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pastāvošais tiesiskais regulējums un problēmas*  No 2022. gada 1. janvāra saskaņā ar likuma “Par zemes dzīlēm” 10. panta ceturto daļu jāpiemēro valsts nodeva arī par derīgo izrakteņu ieguves projektu. Vienlaikus no 2022. gada 1. janvāra saskaņā ar Civilām vajadzībām paredzētu sprāgstvielu aprites likuma 16. panta trešo daļu jāpiemēro valsts nodeva par spridzināšanas darbu projekta saskaņošanu vai nesaskaņošanu, veicot spridzināšanas darbus derīgo izrakteņu ieguves vietās. Ievērojot minēto, jānosaka valsts nodevas apmērs.  Saskaņā ar Ministru kabineta 2006. gada 19. decembra noteikumos Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi” (turpmāk – MKN 1055)5. punktu valsts nodevu par zemes dzīļu izmantošanas licenci, ieguves atļauju un atradnes pasi maksā pirms tās saņemšanas. Attiecīgi ir noteikts, ka valsts nodeva maksājama pirms pakalpojuma dokumenta sagatavošanas, kas ir neviennozīmīgi interpretējams. Šādā redakcijā norma var tikt tulkota gan kā prasība valsts nodevas maksājumu veikt pirms tiek uzsākta pakalpojuma sniegšana, gan tad, kad pakalpojuma dokuments ir sagatavots. Tomēr, ja valsts nodevas apmaksa netiek veikta vienlaikus ar iesnieguma iesniegšanu vai pirms tam, Valsts vides dienests (turpmāk – VVD) nevar precīzi uzskaitīt pakalpojumu izpildes termiņu, jo tā izpildi nevar noslēgt gadījumos, kad pakalpojumu saņēmēji kavējas ar nodevas apmaksu. Ievērojot minēto, MKN 1055 jānoteic, ka valsts nodevas apmaksa veicama pirms iesnieguma zemes dzīļu izmantošanas dokumentācijai saņemšanai iesniegšanas.  Saskaņā ar MKN 1055 5. punktu valsts nodevu maksā izmantojot bezskaidras naudas norēķinus (ar pārskaitījumu) un iemaksājot naudu kredītiestādē vai citā iestādē, kurai ir tiesības veikt naudas pārskaitījumus. Vides aizsardzības un reģionālās attīstības ministrija (turpmāk – VARAM) ir konstatējusi, ka nav paredzēta iespēja nodevu apmaksai izmantot tiešsaistes maksājuma pakalpojumu VVD e-pakalpojumu portālā. Ievērojot minēto, MKN 1055 jānosaka, ka nodevas apmaksu var veikt, izmantojot tiešsaistes maksājuma pakalpojumu VVD e-pakalpojumu portālā elektroniskā formā.  *Noteikumu projekta mērķis un būtība*  Noteikumu projekts nepieciešams, lai noteiktu valsts nodevas apmēru par derīgo izrakteņu ieguves projekta un spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu un valsts nodevas maksāšanas kārtību.  Ar Noteikumu projektu:  MKN 1055 tiek papildināts ar jaunu 4.1 un 4.2 punktu, tiek veikti grozījumi MKN 1055 nosaukumā, 1., 6. un 7. punktā, nosakot nodevas apmēru par derīgo izrakteņu ieguves projekta un spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu. Par derīgo izrakteņu ieguves projekta izskatīšanu maksājama nodeva 213,43 *euro* apmērā, tikmēr par spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu maksājama nodeva 71,15 *euro* apmērā. Jaunais nodevas apmērs noteikts, pamatojoties uz VVD aprēķiniem par uzraudzības funkciju izpildi. VVD laikā no 2020. gada decembra līdz 2021. gada augustam veicis hronometrāžu, kuras laikā mērīja patērēto laiku (stundās) un aprēķināja izmaksas (ekspertīzes un inspekcijas) par derīgo izrakteņu ieguves projekta un spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu. Tika secināts, ka par derīgo izrakteņu ieguves projekta izskatīšana valsts nodevas apmērs nosakāms līdzvērtīgā apmērā kā par zemes dzīļu izmantošanas licences derīgo izrakteņu ieguvei izsniegšanu. Vienlaikus par spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu valsts nodevas apmērs nosakāms līdzvērtīgā apmērā kā par zemes dzīļu izmantošanas licences ģeoloģiskajai izpētei izsniegšanu. Valsts nodevas apmēra palielinājums un ieņēmumi stiprinās zemes dzīļu izmantošanas uzraudzības funkciju izpildi.  Lai precizētu nodevu maksāšanas kārtību, MKN 1055 5. punkts tiek izteikts jaunā redakcijā, paredzot, ka valsts nodevu par derīgo izrakteņu ieguves projekta izskatīšanu, spridzināšanas darbu projekta izskatīšanu, zemes dzīļu izmantošanas licences, bieži sastopamo derīgo izrakteņu ieguves atļaujas un atradnes pases iesnieguma izskatīšanu maksā pirms iesnieguma iesniegšanas. Grozījumi risinās problēmu ar valsts nodevas kavētu apmaksu. Šādā gadījumā VVD darbiniekiem vairs nebūs papildu slogs atgādināt iesniedzējam par nodevas apmaksu, kā arī vairs nebūs nepieciešams vairākkārt pārbaudīt vai nodevas maksājums ir veikts.  Papildus MKN 1055 5. punktā tiek paredzēta iespēja nodevas apmaksai izmantot tiešsaistes maksājuma pakalpojumu VVD informācijas sistēmā. Grozījumi optimizēs VVD materiālo un cilvēku resursu izmantošanu, akcentējot attālināto elektronisko pakalpojumu izmantošanu, ievērojot to, ka Eiropas Reģionālā attīstības fonda projekta “Valsts vides dienesta informācijas sistēmas “TULPE” pilnveide” ietvaros ir nodrošināta nodevu apmaksa tiešsaistē VVD e-pakalpojumu portālā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas saskaņot derīgo izrakteņu ieguves vai spridzināšanas darbu projektu, VVD. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam kopumā būs pozitīva ietekme uz vidi un cilvēku veselību, jo papildu ieņēmumi stiprinās vides uzraudzības funkciju izpildi.  Noteikumu projektam nav ietekmes uz uzņēmējdarbības vidi, tai skaitā uz maziem, vidējiem uzņēmumiem, mikrouzņēmumiem un jaunuzņēmumiem, konkurenci, nevalstiskajām organizācijām, Nacionālā attīstības plāna rādītājiem mikrolīmenī vai makrolīmenī.  Sabiedrības mērķgrupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības.  Paredzams finansiālā sloga pieaugums personām, kuras vēlas saskaņot derīgo izrakteņu ieguves vai spridzināšanas darbu projektu. Finansiālā sloga pieaugums personām, kuras vēlas saskaņot derīgo izrakteņu ieguves vai spridzināšanas darbu projektu, paredzams 15 723 *euro* apmērā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | 86 690 | 0 | 84 868 | ***+*** ***15 723*** | 82 990 | ***+15 723*** | ***+******15 723*** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | 86 690 | 0 | 84 868 | ***+******15 723*** | 82 990 | ***+******15 723*** | ***+******15 723*** |
| **1.2. valsts speciālais budžets** | 0 | 0 | 0 | 0 | 0 | 0 | 0 |
| **1.3. pašvaldību budžets** | 0 | 0 | 0 | 0 | 0 | 0 | 0 |
| **2. Budžeta izdevumi** | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | 0 | 0 | x | ***15 723*** | x | ***15 723*** | ***15 723*** |
| 3.1. valsts pamatbudžets |  |  | x | ***15 723*** | x | ***15 723*** | ***15 723*** |
| 3.2. speciālais budžets |  | 0 | 0 | 0 | 0 | 0 | 0 |
| 3.3. pašvaldību budžets |  |  |  | 0 |  | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| **5. Precizēta finansiālā ietekme** | x | 0 | x | ***15 723*** | x | ***15 723*** | ***15 723*** |
| 5.1. valsts pamatbudžets |  | ***15 723*** | ***15 723*** | ***15 723*** |
| 5.2. speciālais budžets | 0 | 0 | 0 |  |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Plānoto ieņēmumu aprēķins iekļauts zemāk tabulā:   |  |  |  |  | | --- | --- | --- | --- | | **Atļauja** | **Nodevas apmērs, *euro*** | **Dokumentu skaits gadā\*** | **Paredzētie ieņēmumi, *euro*** | | Derīgo izrakteņu ieguves projekta saskaņošana | 213,43 | 71 | 15 154 | | Spridzināšanas darbu projekta saskaņošana | 71,15 | 8 | 569 |   \* Atbilstoši VVD statistikai par izsniegto dokumentu skaitu 2018.-2020. gadā[[1]](#footnote-1). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Saistītie tiesību aktu projekti | Noteikumu projekts virzāms vienlaicīgi ar grozījumiem likumā “Par zemes dzīlēm” un Civilām vajadzībām paredzētu sprāgstvielu aprites likumā. |
| Atbildīgā institūcija | VARAM. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2021. gada 2. septembrī publicēts VARAM tīmekļvietnē [www.varam.gov.lv](http://www.varam.gov.lv), sadaļās “Normatīvo aktu projekti vides aizsardzības jomā” un “Paziņojumi par līdzdalības iespējām attīstības plānošanas dokumenta vai tiesību akta izstrādes procesā”, kā arī Valsts kancelejas tīmekļvietnē [www.mk.gov.lv](http://www.mk.gov.lv), sadaļā “Ministru kabineta diskusiju dokumenti”, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Anotācijas sadaļa papildināta pēc sabiedrības viedokļu un komentāru saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VVD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Gāga 67026518

kristine.gaga[@varam.gov.lv](mailto:ilze.donina@varam.gov.lv)

1. Statistika pieejama: <https://www.vvd.gov.lv/lv/statistika> [↑](#footnote-ref-1)